*SPOROČILO ZA JAVNOST*

*26. Zlati boben*

*10. oktober 2019*

**Čez teden dni se pričenja 26. festival Zlati boben!**

**26. mednarodni festival kreativnosti Zlati boben svoja vrata ponovno odpira naslednji četrtek, 17. oktobra 2019. Slogan *Kreativnost poganja spremembe (Creativity 4 Change)* bo vodilo celotnega festivalskega dogajanja, ki bo tekom dveh dni napolnjeno z navdihujočo vsebino tako na odru kot izven njega. Festival se zaokrožuje slavnostna podelitev nagrad, kjer bodo razglašeni zmagovalci tekmovalnega programa.**

**Kreativnost poganja spremembe**

Spremembe so edina stalnica, kreativnost pa ena njenih najpomembnejših gonilnih sil. Pomembno je razmišljati globalno, a ob tem ne izgubiti stika z duhom kraja in posledično delovati lokalno, kjer se vse spremembe tudi resnično zgodijo.

Kreativna industrija se je razvila in postala veliko več kot le orodje za pospeševanje prodaje. Vedno bolj se zavedamo načinov s katerimi lahko osvetlimo, prispevamo in vračamo družbi, katere del smo. Možnosti za pozitivne spremembe v svetu, vključevanje in poudarjanje tem, ki so na mnoge načine pomembne za družbo kot celoto, je veliko.

Prav zato želi festival Zlati boben na najrazličnejše načine navdihniti in opolnomočiti kreativno razmišljanje in pozitivne spremembe ter jih osvetliti tako preko tekmovalnega kot tudi kongresnega programa. S sloganom *Kreativnost poganja spremembe* obračamo našo pozornost k oglaševanju za boljši jutri. Bodite del te spremembe!

**Kaj prinaša festivalski program**

Povabili smo govorce, ki vodijo, navdihujejo in opolnomočijo z zgledom. Ker prihajajo z različnih področij kreativnosti, bomo lahko videli in slišali različne poglede na kreativnost kot tudi percepcije in odnos do sprememb.

Udeleženci festivala bodo imeli priložnost prisluhniti raznolikemu naboru govorcev, ki bodo delili svoje poglede izven okvirjev, znotraj katerih večinoma operiramo - od filozofskih vrst, ki jih bo zastopal najbolj citiran filozof zgodnjega 21. stoletja, [**Slavoj Žižek**](https://goldendrum.com/si/speakers/slavoj-zizek), do znanosti s **[profesorjem Bogdanom Draganskim](https://goldendrum.com/si/speakers/professor-bogdan-draganski)**, direktorjem Neuroimaging Laba LREN na Univerzi v Lozani v Švici, in umetniškega pripovedovanja, kot bi lahko opisali delo fotografinje **[Rene Effendi](https://goldendrum.com/si/speakers/rena-effendi)**, ki je človeške zgodbe delila dokumentirala tudi za National Geographic.

Bobnarji bodo lahko spoznali [**Andreo Henao**](https://goldendrum.com/si/speakers/andrea-henao), direktorico 360 Agency Berlin in 360 Agency Europe (Nemčija), prve trajnostno usmerjene oglaševalske agencije na svetu, ki po vsem svetu promovira izključno trajnostno naravnane blagovne znamke. [**Dawid Szczepaniak**](https://goldendrum.com/si/speakers/dawid-szczepaniak), izvršni kreativni direktor in partner pri VMLY&R Poljska in umetniška direktorica pri VMLY&R Poljska **[Ewelina Wojtyczka](https://goldendrum.com/si/speakers/ewelina-wojtyczka),** pa bosta predstavila kampanjo [“The Last Ever Issue”](https://www.youtube.com/watch?v=VBoW8JSt0-8), ki je prejela prvega steklenega kanskega leva za Poljsko in je lep prikaz, kako lahko kreativnost vpliva na spremembo kulture.

Vključujemo tudi **Diversity 4 Change**. Pogovor z naslovom LGBTQiA+ oglaševanje - negovanje strpnosti ali mavrično zavajanje? bo vodil **[Jason Romeyko](https://goldendrum.com/si/speakers/jason-romeyko)**, globalni izvršni kreativni direktor Serviceplana, ki že dolgo podpira LGBTQIA+ iniciative. Na odru se mu bosta pri razmisleku, ali blagovne znamke z LGBTQiA+ kampanjami pomagajo ali škodujejo sami skupnosti, pridružila **[Julian Wiehl](https://goldendrum.com/si/speakers/julian-wiehl)**, glavni izvršni urednik in ustanovitelj revije Vangardist, in neverjetno vsestranska in prepoznana ameriška drag umetnica, [**Lady Bunny**](https://goldendrum.com/si/speakers/lady-bunny).

Festival prinaša tudi veliko možnosti za druženje in zabavo, povezanih z namenom ustvarjati pozitivne spremembe. Tudi z recikliranjem, ki bo v ospredju četrtkove otvoritvene [**Zabave z razlogom**](https://goldendrum.com/si/program/event/party-opening-party) v piranskem Caffe Teatru. Omogoča jo uradna pijača festivala Coca-Cola, v vlogi DJke pa bomo videli multitalentirano drag umetnico [**Lady Bunny**](https://goldendrum.com/si/speakers/lady-bunny). Imate predlog, kako bi lahko Coca-Cola lahko pripomogla k zmanjšanju odpadkov? S sodelovanjem na **[Portfolio hitrih](https://goldendrum.com/si/program/event/portfolio-speed-dating-save-the-world-and-save-your-ideas) zmenkih** se lahko potegujete za bogate nagrade: 3.000 EUR (velika nagrada), 2.000 EUR (zlata nagrada) in 1.000 EUR (srebrna nagrada).

26. Zlati boben bo druga izdaja prvega brezgotovinskega festivala v Evropi, pri katerem smo se povezali s plačilno kartico Mastercard. Zato ne pozabite spakirati tudi svoje Mastercard ali Maestro kartice, ki vam bo odprla vrata do številnih ugodnosti na festivalu.

**Oglejte si izjemni** [**seznam govorcev**](https://goldendrum.com/si/speakers/lady-bunny) **in** [**program**](https://goldendrum.com/si/program/thursday) **26. festivala Zlati boben.**

**Prve informacije o odzivih na tekmovalni program so tu**

Udeleženci bodo imeli priložnost začutiti lokalni duh Portoroža in Pirana, ki se mu bomo letos na odru v okviru slavnostne podelitve nagrad prvič priklonili tudi z novo nagrado Najboljše od duha kraja.

Žirija je pričela s svojim delom, delimo pa že tudi prve informacije o odzivih na letošnji tekmovalni program.

PRIJAVITELJI

* 21 različnih agencijskih mrež sodeluje v tekmovalnem programu
* 208 različnih agencij je prijavilo svoja kreativna dela
* 37,3 % del so prijavile neodvisne agencije
* 112 neodvisnih agencij se poteguje za nagrado Golden Dragon

DRŽAVE

* 26 različnih držav je prijavilo svoja dela v tekmovalni program
* Ciper ima najvišji porast prijavljenih del (900 % več kot v letu 2018)
* Armenija (+300 %), Latvija (+160 %) in Turčija (+93,4 %) so letos prispevale bistveno višje število del v primerjavi z lani

PO SKUPINAH IN TEKMOVANJIH

* 267 posterjev so mladi kreativci prijavili na Tekmovanje za Mlade kreativce
* skupina H. Obrtna odličnost je vodilna v sekciji KAJ, sledita ji skupini B. Tisk in A. Film
* X. Angažiranost in Z. Družbeno dobro sta vodilni skupini v sekciji ZAKAJ

**KLJUČNI DATUMI**

JAVNA OBJAVA DEL V OŽJEM IZBORU: **sreda, 16. oktober 2019 tekom dneva**

SLAVNOSTNA PODELITEV NAGRAD: **petek, 18. oktober 2019, ob 20.30**

26. FESTIVAL ZLATI BOBEN: **17.-18. oktober 2019**

Več o festivalu Zlati boben: [**www.goldendrum.com**](http://www.goldendrum.com)

Festivalski program: [**https://goldendrum.com/program/thursday**](https://goldendrum.com/program/thursday)

Dostop do spletnega sistema za prijavo osebne udeležbe [**https://engine.goldendrum.com**](https://engine.goldendrum.com/)

Registracija za medijsko akreditacijo: [**https://engine.goldendrum.com/accreditation**](https://engine.goldendrum.com/accreditation)

Priročnik za medije: [**https://goldendrum.com/inc/uploads/2019/06/26GD\_MediaKit.pdf**](https://goldendrum.com/inc/uploads/2019/06/26GD_MediaKit.pdf%20)

Gradivo za medije: [**https://goldendrum.com/press/media-materials**](https://goldendrum.com/press/media-materials/)

**Dodatne informacije**

Kristina Bogataj

Direktorica komunikacij festivala Zlati boben

E: [kristina.bogataj@goldendrum.com](mailto:kristina.bogataj@goldendrum.com)

M: 00 386 40 898 090

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O Zlatem bobnu**

Festival Zlati boben je luč sveta ugledal leta 1993 s preprosto idejo združevanja kreativcev iz različnih, takrat pogosto opredeljenih držav Nove Evrope. Festival slavi duh kraja in splošno odličnost ustvarjalnosti. Želi navdihniti in opolnomočiti kreativno razmišljanje ter sprožiti pozitivne spremembe na več različnih načinov, med drugim tudi s pomočjo tekmovalnega in kongresnega programa. S sloganom Kreativnost poganja spremembe se festival Zlati boben osredotoča na oglaševanje za boljši jutri. Festival je bil izbran kot eden izmed osmih regionalnih festivalov vključenih v WARC Rankings.

**O MSL**

MSL je mreža za odnose z javnostmi in integrirano komunikacijo skupine Publicis, ki velja za eno največjih na svetu. Zagotavlja strateško svetovanje in ustvarjalno razmišljanje, hkrati pa se zavzema za interese svojih naročnikov prek neustrašnih in pronicljivih kampanj, ki se ukvarjajo z več vidiki in celostnim razmišljanjem za izgradnjo vpliva in učinka. Z več kot 3.100 zaposlenimi v več kot 107 pisarnah po vsem svetu, je MSL ena največjih mrež za odnose z javnostmi v Evropi in tudi najhitreje rastoča mreža na Kitajskem in v Indiji.